Дзяржаўная ўстанова адукацыі

«Мілавідская сярэдняя школа»

Баранавіцкага раёна

ГІСТОРЫЯ БЕЛАРУСІ IX КЛАС

Тэма «Развіццё адукацыі і навукі ў другой палове

1940-х — 1980-я гг.»

Падрыхтавала:

Настаўнік гісторыі і грамадазнаўства

Некрашэвіч Ганна Анатольеўна,

другая катэгорыя

Мілавіды, 2023

**Мэта:** сфарміраваць ўяўленне ў вучняў абразвіцці адукацыі і навукі ў другой палове 1940-х — 1980-я гг.

**Задачы:**

* **Навучальная** - вучні павінны **ведаць**: асноўныя рысы развіцця сістэмы народнай адукацыі ў другой палове 1940-х — 1980-я гг., імёны вучоных-ураджэнцаў Беларусі і іх уклад у развіццё навукі, імёны беларускіх пісьменнікаў, іх творы і асноўныя ідэі, імя знакамітай актырысы Стэфаніі Станюты і вынікі яе дзейнасці, імя Героя Беларусі Міхаіла Савіцкага і яго творы, імёны вядомых рэжысёраў беларускага кіно і іх творы (В.Турава, М.Пташука), музычную творчасць аснсамбля “Песняры”.
* **Развіваючая -** вучні павінны **ўмець**: характарызаваць развіццё сістэмы народнай адукацыі ў другой палове 1940-х — 1980-я гг., тлумачыць уклад беларускіх вучоных у развіццё навукі, прыводзіць прыклады адлюстравання гістарычных падзей у творах беларускай савецкай літаратуры, зыходзячы з ведаў на беларускай літаратуры называць асноўныя ідэі дадзеных твораў, на прыкладзе творчасці Міхаіла Савіцкага характарызаваць адлюстраванне тэмы Вялікай Айчыннай вайны ў беларускім жывапісе, выяўляць гістарычную тэматыку ў беларускім кіно, патрыятычныя настроі ў творчасці “Песняроў”.
* **Выхаваўчая –** прадоўжыць выхаванне ў вучняў пачуцця патрыятызму і гонару за сваю Радзіму, землякоў.

**Форма ўрока:** камбінаваны ўрок.

**Абсталяванне:** мультыбод, мультымедыйная прэзентацыя.

**Дамашняе заданне:** § 24-25, паўтарыць § 19-23

**Ход урока**

1. **Праверка дамашняга задання**:
* Выкананне праверачнай работы (Дадатак 1).
1. **Матывацыйны этап**:
* Паведамленне настаўніка тэмы ўрока, запіс вучнямі тэмы ў сшытак.
* Пастаноўка вучнямі вучэбнай задачы.
1. **Вывучэнне новага матэрыялу**:
* **Франтальная гутарка “Развіццё сістэмы народнай адукацыі”** :

Для таго, каб даведацца аб развіцці сістэмы народнай адукацыі пасля заканчэння Вялікай Айчыннай вайны прапаную вам азнаёміцца здакладной запіскай пасляваеннага часу загадчыка Магілёўскага абласнога аддзела адукацыі:

«Калі ў школах не было партаў, дык з дошак збівалі даўжынёй на 5—6 месцаў нешта падобнае да парты, якая ў будучым як экспанат павінна трапіць у музей. Калі ў вокнах захаваліся некалькі шыбаў, дык яны вымаліся і імі зашклялася адно акно, а астатнія забіваліся дошкамі. Калі не было класнай дошкі — рабілася рама, а на яе набіваўся ліст абгарэлай бляхі, на якой добра трымаўся след ад цвёрдага кавалка белай гліны, што замяняла крэйду».

***Як, зыходзячы з дадзенай запіскі, можна ахарактарызаваць становішча сістэмы народнай адукацыі пасля заканчэння Вялікай Айчыннай вайны?***

*Настаўнік звяртаецца да прэзентацыі, дзе адлюстраваны асноўныя палажэнні развіцця сістэмы народнай адукацыі**ў другой палове 1940-х — 1980-я гг., дае ім характарыстыку:*

1. Аднаўленне разбураных навучальных устаноў і будаўніцтва новых (ў 1950/51 навучальным годзе колькасць школ у рэспубліцы дасягнула даваеннага ўзроўню)
2. Навучанне «пераросткаў» (у пачатковыя школы прымалі падлеткаў да 15-гадовага ўзросту, а ў першы і другі класы — 11-гадовых)
3. Пачатак навучання з сямігадовага ўзросту замест васьмігадовага. Уведзена здача экзаменаў у 4-х і 7-х класах, а ў 10-м класе — экзамен на атэстат сталасці.
4. 1958 год-пераход да абавязковай 8-гадовай адукацыі.
5. Стварэнне: сярэдніх агульнаадукацыйных школ
6. Працоўных політэхнічных школ з вытворчым навучаннем
7. Прафесійна-тэхнічных вучылішч
8. Працяг дзейнасці Беларускага дзяржаўнага ўніверсітэта і інш.
9. Адкрыццё Гродзенскага сельскагаспадарчага інстытута, Беларускага інстытута інжынераў чыгуначнага транспарту ў Гомелі, Беларускага інстытута механізацыі і электрафікацыі сельскай гаспадаркі ў Мінску.

*Запіс асноўных палажэнняў у сшытак.*

**Падвядзенне вынікаў па першаму пункту:** Як можна ахарактарызавацьразвіццё сістэмы народнай адукацыі ў другой палове 1940-х — 1980-я гг.?

* **Групавая праца вучняў з пунктам “Дасягненні вучоных — ураджэнцаў Беларусі”, с. 123-125:**

**1 група –** працуе з асобайВасіля Феафілавіча Купрэвіча

**2 група**  **–** працуе з асобайЯкава Барысавіча Зяльдовіча

**3 група** **–** працуе з асобай Паўла Восіпавіча Сухога

Падчас працы з матэрыялам вучэнага дапаможніка вучні запаўняюць табліцу **“Дасягненні беларускіх вучоных*”. Прыкладны выгляд табліцы:***

|  |  |
| --- | --- |
| **Прозвішча, імя вучонага** | **Напрамак дзейнасці** |
| Васіль Феафілавіч Купрэвіч | доктар біялагічных навук, прафесар. 1941 г. –абарона доктарскай дысертацыі падчас блакады Ленінграда. 1952 - 1969 г.- кіраўнік Акадэміі навук БССР. Займаўся філасофскай праблемай жыцця і смерці з пункту гледжання біялогіі, даследаваннямі ў галіне генетыкі. Герой Сацыялістычнай Працы. |
| Якаў Барысавіч Зяльдовіч  | Доктар фізіка-матэматычных навук (не меўвышэйшай адукацыі), Займаўся даследаваннем гарэння пораху пры стварэнні рэактыўных снарадаў для «кацюшы», адзін са стваральнікаў савецкай атамнай бомбы, савецкай вадароднай бомбы. Тройчы Герой Сацыялістычнай Працы. |
| Павел Восіпавіч Сухі | Канструктар, стваральнікфрантавых бамбардзіроўшчыкаў, штурмавікоў, знішчальнікаў. Аўтар унікальных самалётаў са стрэлападобнай і трохвугольнай геаметрыяй крыла пад маркай «Су» , якія сталі асновай савецкай авіяцыі. Герой Сацыялістычнай працы. |

**\***Выступленне вучняў з дэманстрацыяй табліц.

* **Расказ настаўніка “Удзел беларусаў у асваенні касмічнай прасторы”.**

Настаўнік акцэнтуе ўвагу, што Пётр Клімук і Уладімір Кавалёнак першыя сярод беларусаў сталі лётчыкамі-касманаўтамі СССР і двойчы Героямі Савецкага Саюза.Вучням прапануецца падрыхтаваць на наступны ўрок паведамленні па дадзеным асобам.

**Падвядзенне вынікаў па другому пункту:** Як можна ацаніць дасягненні вучоных-ураджэнцаў Беларусі ў развіццё навукі?

* **Праца з пунктам “Адлюстраванне гістарычных падзей у творах беларускай савецкай літаратуры”.**

Настаўнік арганізоўвае працу вучняў з матэрыялам падручніка с. 125-128. Вучні пры дапамозе настаўніка адлюстроўваюць матэрыял падручніка ў выглядзе гексаграмы,у якой прадстаўляюць імя літаратара і яго творы.

**Васіль Уладзіміравіч Быкаў (1924—2003*)***

* Народны пісьменнік Беларусі, Герой Сацыялістычнай Працы.
* Творы: «Знак бяды», «Жураўліны крык», «Альпійская балада», «Абеліск»
* Кнігі В.Быкава надрукаваны на 35 мовах свету.
* Герой твораў-звычайны чалавек, які знаходзіцца ва ўмовах вайны, і для якога гераізм стаў нормай паводзін.

**Алесь Міхайлавіч Адамовіч (1927—1994)**

* доктар філалагічных навук, пісьменнік і кінематаграфіст, грамадскі дзеяч.
* **Творы:** раман-дылогія “Партызаны” ( «Вайна пад стрэхамі» і «Сыны ідуць у бой»), «Хатынская аповесць» і «Карнікі» (знята мастацкая кінастужка «Ідзі і глядзі»), кніга «Я з вогненнай вёскі» (разам з Янкам Брылём і Уладзімірам Калеснікам).
* **Галоўная тэма твораў**: партызанская барацьба на акупаванай тэрыторыі Беларусі.

**\**Абмеркаванне кінастужкі “Ідзі і глядзі”, якую вучні паглядзелі дома.***

**Пытанні** :

* + - 1. Якія падзеі адлюстраваны ў кінастужцы? Назавіце яе галоўных герояў.
			2. Як вы лічыце, чаму фільм атрымаў назву “Ідзі і глядзі”
			3. Якія пачуцці ў вас выклікаў прагляд дадзенага фільму?
			4. Падумайце, чаму галоўны герой фільма, Флёра, так і не змог выстраліць ў партрэтам немаўляці Гітлера? Аб чым гэта сведчыць?

**Уладзімір Сямёнавіч Караткевіч (1930-1984 гг.)**

* пісьменнік, перакладчык, кінасцэнарыст.
* **Творы:** раман «Каласы пад сярпом тваім» (прысвечаны падзеям паўстання 1863—1864 гг.), аповесць «Дзікае паляванне караля Стаха», раман «Чорны замак Альшанскі», нарыс «Зямля пад белымі крыламі».
* **Галоўная ідэя твораў :** адлюстраванне гістарычнага мінулага і яго сувязь з сучаснасцю.Беларусь - цывілізаваная еўрапейская краіна са сваёй багатай гісторыка-культурнай спадчынай.

**Іван Паўлавіч Мележ (1921—1976)**

* Беларускі пісьменнік
* **Творы :** трылогія «Палеская хроніка” ( раманы «Людзі на балоце», «Подых навальніцы» і «Завеі, снежань»)
* **Галоўная ідэя твораў :** жыццё беларускага сялянства на Палессі ў 1920— 1930-я гг. у час правядзення калектывізацыі і раскулачвання.

Як вы разумееце словы І.Мележа яго дачцэ Ларысе: «Адзнакі, граматы, пахвальныя лісты — гэта не галоўнае. Важна стаць сумленным чалавекам, які не робіць непрыгожых і ганебных учынкаў»?

**Іван Пятровіч Шамякін (1921—2004)**

* Народны пісьменнік БССР, грамадскі дзеяч, Герой Сацыялістычнай Працы.
* **Творы :** кніга «Трывожнае шчасце», раманы «Глыбокая плынь», «Сэрца на далоні», «Злая зорка».
* **Галоўная ідэя твораў :** адлюстраванне сувязі сучаснасці з гістарычным мінулым.
* **Міні-лекцыя настаўніка “Тэатр”.**

Стэфанія Станюта адна з самых знакамітых беларускіх актрыс тэатра і кіно, народная артыстка БССР і СССР. Першую сваю тэатральную ролю сыграла ў 16 гадоў. Стэфанія вучылася ў царкоўна-прыходскай школе, затым у Мінскай жаночай гімназіі. У 1921 годзе ў ліку здольнай моладзі Станюту накіравалі на вучобу ў беларускую драматычную студыю, якая была арганізавана пры Маскоўскім мастацкім акадэмічным тэатры. Тады ж артыстка згуляла Венеру ў народнай драме" Цар Максіміліян", Тытанію ў спектаклі" Сон у летнюю ноч", Агаву ў" Вакханках " Еўрыпіда. Гэтымі спектаклямі адкрыўся ў Віцебску другі Беларускі дзяржаўны тэатр, куды разам з выпускнікамі студыі ў 1926 годзе трапіла і Станюта. Тут яна працавала пяць гадоў. За гэты час маладая актрыса сыграла тэмпераментную Псіхею ("Эрас і Псіхея"), жывую, аптымістычную Манюню ("каля тэрасы"), а таксама першыя камедыйныя ролі. Да ліку значных работ апошніх гадоў Станюты адносіцца роля Арыны Радзівонаўны ў" Верачцы " Андрэя Макаёнка. У гэтым вобразе шмат непаўторных кветак і нюансаў, запамінальных акцёрскіх дэталяў. Гэтая роля выконвалася Станютай з асаблівай любоўю і натхненнем. У ёй акторка змагла перадаць сапраўдную народнасць жаночага характару, яго духоўнасць і прыгажосць. Выдатна грала яна таксама старую ключніцу Міхееўну ў спектаклі"апошняя ахвяра". У Станюты было шмат цікавых роляў, але сапраўдная слава прыйшла да яе позна, калі яна гуляла ўжо пажылых жанчын і бабуль. Прычым акторка ўмела быць аднолькава арганічнай у ролях змардаваных сялянак і элегантных свецкіх жанчын. І нават маленькі эпізод Станюта рабіла сапраўдным сцэнічным шэдэўрам. Актрыса заўсёды была адданая тэатру, яна выходзіла на сцэну нават пасля 90 гадоў.

* **Праца з пунктам “Тэма Вялікай Айчыннай вайны ў беларускім жывапісе”:**
* Якіх прадстаўнікоў беларускага жывапісу ваеннай тэматыкі вы ведаеце? Назавіце іх творы.
* Знайдзіце ў вучэбным дапаможніку інфармацыю аб дзейнасці мастака Міхаіла Савіцкага и яго вторах, складзіце схему.

**Міхаіл Андрэевіч Савіцкі (1922-2010 гг.)**

* Народны мастак СССР і Беларусі, удзельнік Вялікай Айчыннай, палонны трох нацысцкіх канцлагераў
* Цыклы карцін ваеннай тэматыкі «Лічбы на сэрцы» (аўтапартрэт - «Вязень 32815»), «Беларусь партызанская» (карціны «Партызанская мадонна», «Партызанская мадонна Мінская»)
* Цыкл карцін «Чорная быль» («Чарнобыльская мадонна»), прысвечаны трагедыі Чарнобыля

\*Ахарактарызуйце пачуцці зняволенага, адлюстраваныя М. Савіцкім у аўтапартрэце на карціне «Вязень 32815».

* **Франтальная гутарка “Гістарычная тэматыка ў беларускім кіно”:**
* Якіх беларускіх кінарэжысёраў вы ведаеце? Назавіце іх фільмы.
* Ці чулі вы імёны Віктара Турава і Міхаіла Пташука? Якія іх фільмы вы глядзелі? Аб чым яны?

\*Паглядзіце дома кінастужку В. Турава «Я родам з дзяцінства». Якія пачуцці яна выклікала ў вас?

* **Музычная творчасць:**
* Праца з асобай Уладзіміра Мулявіна

**Уладзімір Мулявін (1943—2002)**

* Беларускі музыкант, кампазітар, народны артыст БССР і СССР.
* Заснавальнік і мастацкі кіраўнік «Песняроў».
* «Песняры» - першы савецкі вакальна-інструментальны ансамбль, які выступіў у Амерыцы.
* Па колькасці гастроляў у 1970-я гг. «Песнярам» не было роўных ва ўсім СССР.
* У. Мулявін быў узнагароджаны ордэнам Ф. Скарыны.
* Вядомыя песні “Песняроў”: **“Белавежская пушча”, “Касіў Ясь канюшыну”.**

\*Праслухайце песню “Белавежская пушча”. Аб чым яна? Якія пачуцці ў вас яна выклікала?

**4. Падвядзенне вынікаў урока:**

* Якая тэма была намі сёння вывучана? Што новага для сябе вы дазналіся?
1. **Рэфлексія:**
* Назавіце характэрныя рысы развіцця сістэмы адукацыіў другой палове 1940-х — 1980-я гг.
* Якіх вядомых беларускіх вучоных вы ведаеце? Ацаніце іх уклад ў развіццё навукі.
* Чым вядомы Уладзімір Караткевіч, Іван Шамякін, Іван Мележ? Назавіце напісаныя імі творы. Аб чым яны?
1. **Тлумачэнне дамашняга задання:**
* § 24-25, парыхтавацца да абагульнення

Дадатак 1

Праверачная работа па тэме “Сацыяльна-эканамічнае становішча ў другой палове 1960-х — 1980-я гг.”

1. Выберыце правільны варыянт адказу. Аварыя на Чарнобыльскай АЭС адбылася ў … годзе**:**

А) 1986 Б) 1876 В) 1983 Г) 1981

1. Выберыце правільныя сцвяржэнні**:**

А) Для 1970-х — першай палове 1980-х гг. было характэрна зніжэнне паказчыкаў сацыяльна-эканамічнага развіцця

Б) Развіццё эканомікі БССРў другой палове 1960-х — 1980-я гг**.** і адбывалася інтэнсіўным шляхам

В) У 1960—1970-я гг. распачалася хімізацыя сельскай гаспадаркі

Г) У 1975 г. для аптымізацыі кіравання народнай гаспадаркай у СССР была праведзена эканамічная рэформа

1. Растлумачце паняцці**:**

Гаспадарчы разлік-

Меліярацыя-

Экстэнсіўны шлях развіцця-

1. Дайце цэнку развіццё сельскай гаспадаркі на тэрыторыі БССР ў другой палове 1960-х — 1980-я гг.
2. Вызначце, чаму БССР у народзе называлі «зборачным цэхам Савецкага Саюза».